**LĒMUMS**

Liepājā

|  |  |
| --- | --- |
| 2023. gada 18. maijā |  Nr.164/6(prot. Nr.6, 13.§) |

Par aizvietotājizpildes noteikšanu

Ķēžu ielā 6, Liepājā

Liepājas valstspilsētas pašvaldības dome (turpmāk – Dome), izskatot administratīvās lietas materiālus, konstatē šādus lietas apstākļus:

Liepājas pilsētas pašvaldības iestādē “Liepājas pilsētas būvvalde” (turpmāk – Būvvalde), pamatojoties uz būvinspektoru veikto apsekošanu, 2015. gada 10. novembrī ierosināta administratīvā lieta par ēkas Ķēžu ielā 6, Liepājā (kadastra apzīmējums 1700 021 0105 002), turpmāk – Ēka, atrašanos cilvēku drošību apdraudošā un vidi degradējošā stāvoklī.

[..]

Pamatojoties uz Administratīvā procesa likuma 369. pantu, izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 11. maija lēmumu (sēdes protokols Nr.5) un pastāvīgās Finanšu komitejas 2023. gada 11. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Uzdot Liepājas pilsētas pašvaldības iestādei “Komunālā pārvalde” organizēt ēkas Ķēžu ielā 6, Liepājā (kadastra apzīmējums 1700 021 0105 002) visu virszemes bīstamo konstrukciju (līdz ēkas pamatiem) demontāžu.

 2. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei paredzēt finanšu līdzekļus šī lēmuma 1. punktā norādīto darbību veikšanai.

3. Aizvietotājizpildes izmaksu piedziņas nodrošināšanai nepieciešamos izdevumus segt no Liepājas pilsētas pašvaldības iestādes “Komunālā pārvalde” budžeta.

4. Pēc lēmuma 1. punkta izpildes Liepājas pilsētas pašvaldības iestādei “Komunālā pārvalde” organizēt aizvietotājizpildes izmaksu piedziņu.

5. Liepājas valstspilsētas pašvaldības izpilddirektora vietniekam (būvniecības jautājumos) kontrolēt lēmuma izpildi.

Lēmumu saskaņā ar Administratīvā procesa likuma 363. panta otro daļu lēmuma adresāti var pārsūdzēt septiņu dienu laikā no dienas, kad stājies spēkā šis lēmums, sūdzību iesniedzot Administratīvās rajona tiesas Liepājas tiesu namā (Lielajā ielā 4, Liepājā).

Saskaņā ar Administratīvā procesa likuma 70. panta pirmo un otro daļu, administratīvais akts (lēmums) stājas spēkā ar brīdi, kad tas paziņots adresātam atbilstoši Paziņošanas likumam.

|  |  |
| --- | --- |
| Priekšsēdētājs *(parakstīts ar e-parakstu)* | Gunārs Ansiņš |
| Nosūtāms: | Komunālajai pārvaldei, Liepājas pilsētas būvvaldei, pašvaldības izpilddirektoram, izpilddirektora vietniekam (būvniecības jautājumos), Finanšu pārvaldei |

IZRAKSTS PAREIZS

Liepājas pilsētas pašvaldības administrācijas

Organizatoriskās daļas vadītāja Egita Lukjanova\*

\* Izraksts apliecināts ar drošu elektronisko parakstu un satur laika zīmogu